**Bögöte Község Önkormányzata Képviselő-testületének**

**6/2015. (IX. 17.) önkormányzati rendelete**

*(Egységes szerkezetben. Hatályos: 2021. január 1-től)*

**a helyi adókról**

Bögöte Község Önkormányzatának Képviselő-testülete a helyi adókról szóló 1990. évi C. törvény 1. §-ának (1) bekezdésében kapott felhatalmazás alapján, az Alaptörvény 32. cikk (1) bekezdés a) és h) pontjában, valamint Magyarország helyi önkormányzatairól szóló 2011. évi CLXXXIX. törvény 13. § (1) bekezdésének 13. pontjában meghatározott feladatkörében eljárva a következőket rendeli el:

**I. FEJEZET**

**Kommunális jellegű adók**

**Magánszemély kommunális adója**

**1. §**

Az adó évi mértéke adótárgyanként, illetőleg lakásbérleti jogonként 15.000,- Ft.

**Adómentesség**

**2. §**

Mentes a magánszemély kommunális adója alól a külterületi ingatlan, a beépítetlen belterületi földrészlet (telek) és az adóalanynak a lakás tulajdonával azonos helyrajzi számon nyilvántartott minden nem lakás céljára szolgáló építménye.

**Kedvezmények**

**3. §**

(1) Életvitelszerű lakás céljára ténylegesen használt ingatlan esetében a fizetendő adóból az adózó az 1. §-ban meghatározott adótétel összegéből 13.000,- Ft kedvezményben részesül.

(2) Életvitelszerű lakás:különösen, haazt a természetes személyadózó Bögöte terültén lévő ingatlanból szervezi életét az év minden napján (erre utal, hogy innen indul munkába vagy oktatási intézménybe, ide ér haza, ez az ingatlan biztosítja az életviteléhez szükséges tevékenységeket – főzés, mosás, családi élet szervezése), ezen ingatlan nyilvántartás szerinti címe szerepel elsődleges elérési címeként a hatóságoknál, közműszolgáltatóknál. Nem tekinthető életvitelszerű lakásnak, ha az érintett ritkán, alkalomszerűen, üdülési célból, vagy az ott lakás látszatának keltése céljából használ egy ingatlant.

**3/A. §[[1]](#footnote-1)**

**Idegenforgalmi adó**

(1) Az adó mértéke személyenként és megkezdett vendégéjszakánként: 50,- Ft.

(2) Az adóbeszedésre kötelezett köteles a szálláshelyen megszálló vendégről az adó alapjának és összegének megállapítására alkalmas nyilvántartást vezetni az alábbi adatokkal:

a) a vendég családi és utóneve,

b) a vendég születési helye és ideje,

c) a vendég lakcíme,

d) a szálláshelyen való tartózkodás kezdő és befejező időpontja,

e) az idegenforgalmi adómentesség jogcíme,

f) a vendég sajátkezű aláírása.

(3) A (2) bekezdésben meghatározott vendégkönyvet használatbavétel előtt a jegyző hitelesíti. A vendégkönyvet a szállásadó köteles a tárgyév végén lezárni és a jegyzővel a tárgyévet követő év január 31. napjával záradékoltatni. A záradékoltatott vendégkönyveket a következő években is lehet használni, ha tartalmaz további nyilvántartási helyet.

**II. FEJEZET**

**Helyi iparűzési adó**

**4. §**

A helyi iparűzési adó mértéke az adóalap 1,6 %-a.**[[2]](#footnote-2)**

**Adómentesség, adókedvezmény**

**5. §[[3]](#footnote-3)**

Mentes a helyi iparűzési adó alól a helyi adókról szóló 1990. évi C. törvény (a továbbiakban: Htv.) 52. § 23. pontja szerinti háziorvos és védőnő vállalkozó, amennyiben a Htv. 39/C. § (3) bekezdésében foglalt feltételeknek megfelel.**[[4]](#footnote-4)**

**Értelmező rendelkezések**

**5/A. § [[5]](#footnote-5), [[6]](#footnote-6)**

**Záró rendelkezések**

**6. §**

(1) E rendelet 2016. január 1. napján lép hatályba.

(2) E rendelet hatályba lépésével egyidejűleg hatályát veszti

1. Bögöte Község Önkormányzata Képviselő-testületének 6/2004. (III. 25.) önkormányzati rendelete a magánszemélyek kommunális adójáról,
2. Bögöte Község Önkormányzata Képviselő-testületének 5/2004. (III. 25.) önkormányzati rendelete a helyi iparűzési adóról, és az azt módosító 20/2004. (XII. 29.), a 13/2009. (XII. 30.) és a 17/2010. (XII. 14.) önkormányzati rendelet.

Bögöte, 2015. szeptember 3.

|  |  |
| --- | --- |
| (:Patyi Elemér:) | (:Dr. Lendvai Róbert:) |
| polgármester | jegyző |

  1. melléklet a 6/2015. (IX. 17.) önkormányzati rendelethez [[7]](#footnote-7), [[8]](#footnote-8)

2. melléklet a 6/2015. (IX. 17.) önkormányzati rendelethez [[9]](#footnote-9), [[10]](#footnote-10)

1. Módosította az 1/2016. (II. 25.) önkormányzati rendelet. Hatályos: 2016. április 1-től [↑](#footnote-ref-1)
2. Módosította a 13/2020. (XII. 31.) önkormányzati rendelet. Hatályos: 2021. január 1-től [↑](#footnote-ref-2)
3. Módosította az 1/2016. (II. 25.) önkormányzati rendelet. Hatályos: 2016. február 26-tól [↑](#footnote-ref-3)
4. Módosította a 13/2020. (XII. 31.) önkormányzati rendelet. Hatályos: 2021. január 1-től [↑](#footnote-ref-4)
5. Megállapította az 1/2016. (II. 25.) önkormányzati rendelet. Hatályos: 2016. február 26-tól [↑](#footnote-ref-5)
6. Hatályon kívül helyezte a 13/2020. (XII. 31.) önkormányzati rendelet. Hatályát veszti: 2021. január 1-től [↑](#footnote-ref-6)
7. Megállapította az 1/2016. (II. 15.) önkormányzati rendelet. Hatályos: 2016. február 16-tól [↑](#footnote-ref-7)
8. Hatályon kívül helyezte a 13/2020. (XII. 31.) önkormányzati rendelet. Hatályát veszti: 2021. január 1-től [↑](#footnote-ref-8)
9. Megállapította az 1/2016. (II. 25.) önkormányzati rendelet. Hatályos: 2016. február 26-tól [↑](#footnote-ref-9)
10. Hatályon kívül helyezte a 13/2020. (XII. 31.) önkormányzati rendelet. Hatályát veszti: 2021. január 1-től [↑](#footnote-ref-10)